कार्डेलिया क्रूज ड्रग्स केस में शाहरुख खान से 25 करोड़ मांगने का आरोप है
Aryan Khan Drugs Case Updates; NCB Ex-Zone Officer Samir Wankhede CBI interrogation Latest News. नारकोटिक्स कंट्रोल ब्यूरो (NCB) के पूर्व जोनल चीफ समीर वानखेड़े को CBI ने लगातार दूसरे दिन पूछताछ के लिए बुलाया है। वानखेड़े पर आरोप है कि उन्होंने ड्रग्स-ऑन-क्रूज ​​​​​​​केस में पकड़े गए अभिनेता शाहरुख खान के बेटे आर्यन
नारकोटिक्स कंट्रोल ब्यूरो (NCB) के पूर्व जोनल चीफ समीर वानखेड़े से CBI ऑफिस में लगातार दूसरे दिन 6 घंटे पूछताछ की। समीर वानखेड़े सुबह 10.30 बजे CBI ऑफिस में गए थे, वे शाम 5 बजे बाहर आए।
वानखेड़े पर ड्रग्स-ऑन-क्रूज केस में पकड़े गए अभिनेता शाहरुख खान के बेटे आर्यन को छोड़ने के बदले 25 करोड़ रुपए मांगने का आरोप है। इससे पहले शनिवार को भी उनसे करीब 5 घंटे पूछताछ की थी।
CBI ने 18 मई को समीर को पूछताछ के लिए बुलाया था, लेकिन वे नहीं पहुंचे। उन्होंने CBI की समन के खिलाफ दिल्ली हाईकोर्ट में रिट पिटीशन फाइल की थी, लेकिन वहां से उन्हें ज्यादा राहत नहीं मिली। दिल्ली हाईकोर्ट ने समीर को बॉम्बे हाईकोर्ट जाने की सलाह दी।
बॉम्बे हाईकोर्ट में बोले- CBI बदला ले रही 
समीर ने 19 मई को बॉम्बे हाईकोर्ट का दरवाजा खटखटाया। समीर ने दावा किया- मेरे खिलाफ बदले की भावना से कार्रवाई की जा रही है। मुझ पर पहले भी करप्शन के आरोप लगे थे। तब भी सबूत नहीं मिला था। CBI को भी सबूत नहीं मिलेगा।
बॉम्बे हाईकोर्ट ने CBI को निर्देश देते हुए कहा है कि 22 मई तक वानखेड़े पर कोई भी एक्शन न लें। हालांकि कोर्ट ने अपने निर्देश में कहा कि 20 मई को सुबह 11 बजे समीर को CBI के सामने पेश होना पड़ेगा।
हाईकोर्ट में पेश की शाहरुख से हुई वॉट्सऐप चैट 
आर्यन ड्रग्स केस में नारकोटिक्स कंट्रोल ब्यूरो (NCB) के पूर्व जोनल चीफ समीर वानखेड़े ने शुक्रवार को बॉम्बे हाईकोर्ट में शाहरुख खान से हुई चैट पेश कीं। इसमें शाहरुख वानखेड़े से कह रहे हैं कि उनके बेटे को जेल में ना डाला जाए। समीर वानखेड़े ने अपने खिलाफ CBI एक्शन को लेकर हाईकोर्ट में याचिका लगाई है। इन दोनों की बीच क्या बात हुई थी, पढ़ने के लिए इस लिंक पर क्लिक करें...
समीर ने अफसरों से हुई चैट का भी ब्योरा दिया, CBI पर आरोप लगाया
समीर वानखेड़े जो चैट मुहैया कराई हैं। उनमें वो अपने अधिकारियों के साथ आर्यन खान केस के बारे में बातचीत कर रहे हैं। समीर के खिलाफ CBI ने आरोप लगाया है कि वे अपने अधिकारियों को संज्ञान में लिए बिना इस केस की जांच कर रहे थे। सीनियर ज्ञानेश्वर सिंह के साथ इस केस के सिलसिले में हुई बातचीत का ब्योरा भी कोर्ट में सबमिट किया। पूरी खबर पढ़ें...
क्या था आर्यन खान और समीर वानखेड़े का पूरा मामला
NCB के जोनल डायरेक्टर रहे समीर वानखेड़े ने 2 अक्टूबर 2021 को मुंबई से गोवा जा रहे कॉर्डेलिया क्रूज में रेव पार्टी की सूचना मिलने के बाद छापेमारी की थी। यहां से आर्यन खान की गिरफ्तारी हुई थी। इसके बाद आर्यन 27 दिन तक आर्थर रोड जेल में थे। आर्यन के खिलाफ पुख्ता सबूत न मिलने की वजह से कोर्ट ने उन्हें 28 अक्टूबर को बेल दी और 30 अक्टूबर को वो जेल से बाहर आए थे।
समीर वानखेड़े से जुड़ी ये खबरें भी पढ़ें...
समीर वानखेड़े ने CBI ऑफिस में जाते वक्त कहा- सत्यमेव जयते
समीर वानखेड़े मुंबई में शनिवार को CBI के BKC स्थित दफ्तर में पूछताछ के लिए पहुंचे थे। CBI ने इस मामले में समीर वानखेड़े के अलावा NCB के अधिकारी वीवी सिंह, आर्यन खान ड्रग्स मामले में तत्कालीन जांच अधिकारी आशीष रंजन, केपी गोसावी और इनके एक सहयोगी डिसूजा को आरोपी बनाया है। पढ़ें पूरी खबर...
हमेशा से चर्चा में रहे हैं समीर वानखेड़े...
समीर वानखेड़े NCB मुंबई के पूर्व चीफ रह चुके हैं। दिवंगत एक्टर सुशांत सिंह राजपूत से लेकर शाहरुख खान के बेटे आर्यन खान तक बॉलीवुड की कई हस्तियों के केस वानखेड़े के कार्यकाल के दौरान सामने आए। इस दौरान वानखेड़े पर कुछ गंभीर आरोप भी लगे।  पूरी खबर पढ़ें